Hexe Lilli (televida serio)

Hexe Lilli (germane) respektive Lilly the Witch (angle) estas serio de desegnofilma televida serio kunproduktita en Germanio, Kanado, Francio kaj Britio, pri "sorĉistino Lili" - knabino de la 3-a respektive 4-a lerneja klaso kiu iĝas sorĉistino kaj travivas multajn aventurojn. La serio baziĝas je la origine germanlingvaj porinfanaj libroj "Hexe Lilli" de la verkisto Knister. Krom en televidaj kanaloj, la unuopaj epizodoj ankaŭ videblas per vidbendoj kaj lumdiskegoj.

 Enhavo 
Lilli, knabino de la 3-a respektive 4-a lerneja klaso, trovas sorĉolibron kaj kun ĝi la drakon "Hektor". Ŝi iĝas sorĉistino, amikiĝas kun la drako, la paro travivas multajn aventurojn kaj vojaĝas tra diversaj historiaj epokoj. Ekzemple ili esploras la sovaĝan okcidenton de Ameriko, la landon de la normanoj, de la vikingoj, de la dinosaŭroj, de fabeloj kaj aliajn lokojn. En mezepoka Anglio ili renkontas la heroon Robin Hood, en la ŝtonepoko la knabon Garg kaj aliajn kavernulojn, kaj en antikva Egiptio esploras piramidon.

 Tradukoj al aliaj lingvoj 
La desegnofilma serio tradukiĝis al pluraj pliaj lingvoj. Parte la nomo de la heroino adaptiĝis, ekzemple hispane ŝi nomiĝas Kika Superbruia, france simple Lili kaj pole Lilli czarodziejka.

 Kinejaj filmoj 
Enhave sendepende, en februaro 2009 publikiĝis la kineja filmo Hexe Lilli - Der Drache und das Magische Buch ("la drako kaj la magia libro") kaj en februaro 2011 la dua kineja filmo Hexe Lilli – Die Reise nach Mandolan ("la vojaĝo al [fantazia barata regno] Mandolan"). Kontraste al en la televida serio, en la kinejaj filmoj aktoras veraj homoj, kaj nur la drako Hektor estas komputile animigita.

 Epizodoj 
Unua sezono
#Germanlingva titoloEsperantlingva tradukoKontinua numero01Lilli und der wilde WestenL. kaj la Sovaĝa Okcidento0102Lilli im MärchenlandL. en la fabela lando0203Lilli in der SteinzeitL. en la ŝtonepoko0304Lilli in AtlantisL. en Atlanto0405Lilli im DinolandL. en la lando de dinosaŭroj0506Lilli und die geheimnisvolle MumieL. kaj la mistera mumio0607Lilli und das Ungeheuer von Loch NessL. kaj la monstro de Loch Ness0708Lilli und HerkulesL. kaj Herkulo0809Lilli und die RieseninsektenL. kaj la gigantaj insektoj0910Lilli und die WikingerL. kaj la vikingoj1011Lilli und Robin HoodL. kaj Robin Hood1112Lilli im RegenwaldEn la tropika praarbaro1213Lilli und LeonardoL. kaj Leonardo13

Dua sezono
#Germanlingva titoloEsperantlingva tradukoKontinua numero01Lilli und König ArtusL. kaj Reĝo Arturo1402Lilli und KolumbusL. kaj Kolumbo1503Lilli und die drei MusketiereL. kaj la tri muskedistoj1604Lilli und der ZauberkünstlerL. kaj la sceneja sorĉisto1705Lilli und der GoldrauschL. kaj la orimpetego1806In acht Tagen um la WeltEn ok tagoj trans la mondon1907Lilli und der MeisterdetektivL. kaj la majstra detektivo2008Lilli in HollywoodL. en Hollywood2109Lilli im KoboldlandL. en la lando de koboldoj2210Lilli und Frankensteins MonsterL. kaj la monstro de Frankenstein2311Lilli und der chinesische DracheL. kaj la ĉina drako2412Lilli wird PiratinL. iĝas piratino2513Lilli fliegt zum MondL. flugas al la luno26

 Eksteraj ligiloj 

 Hexe Lilli en la retejo de la germanlingva porinfana televida kanalo KiKA

 Notoj 

Kategorio:Germanaj televidaj serioj
Kategorio:Germanaj infanaj filmoj
Lilli, Hexe (televida serio)